|  |  |
| --- | --- |
|  |  |
|  |  |
| Firmanavn  Att:  Adresse 1  Adresse 2  Land |  |

11. marts 2014

Vores sag Vores ref.

Tlf.

Ang.: Bud på IT-opgave for Nordisk Ministerråd (Kjemikaliegruppen)

Nordisk Kemikaliegruppe (NKG) under Nordisk Ministerråd har på initiativ af arbejdsgruppen Nordisk Produktregistergruppe (NPG) udarbejdet et fælles databasesystem, som indeholder kemikaliedata fra de Nordiske landes produktregistre.

Systemet findes i en web-version og i offline versioner og har været i drift siden 2001. Systemets web-version findes på [www.spin2000.net](http://www.spin2000.net) . Fra denne web-side kan offlineversioner downloades og installeres på brugerens PC klient. Systemet er udviklet og driftes af InfoShare, Danmark.

Nordisk Kemikaliegruppe har i 2014 bevilget midler til en udviklingsopgave, som har til formål at forbedre systemet. Opgaven ønskes færdiggjort og leveret inden 31.12.2014, men afhængig af datoen for en evt. kontraktindgåelse, vil der kunne søges om at levere afsluttende dele af opgaven i starten af 2015.

En beskrivelse af den nuværende implementering og ønskerne til forbedringerne findes i vedlagte dokument: 'SPIN database'. I beskrivelsen refereres til en række udbudsdokumenter, som kan downloades fra spin2000.net under rubrikken ’Udbudsdokumenter’ i sektionen NPG Documents.

Skulle De være interesseret i at afgive tilbud på udviklingsopgaven, vedlægges desuden dokumentet 'Udbudsforhold' og et kontraktudkast til orientering.

Opmærksomheden henledes på, at et eventuelt tilbud skal være os i hænde **senest d. 13. maj 2014 kl 14:00**, jf. dokument vedrørende udbudsforhold.

Eventuelle spørgsmål og ønske om yderligere information kan rettes til undertegnede.

Venlig hilsen