## Udbudsforhold

## Indledning

Nordisk Kjemikaliegruppe (NKG) under Nordisk Ministerråd ønsker at omlægge et 13 år gammelt It-system – SPIN - med oplysninger om kemiske stoffer og deres anvendelse i Norden til et mere tidssvarende system med en forbedret funktionalitet og driftsstabilitet.

## Udbudsmaterialet

Udbudsmaterialet består af:

* Udbudsforhold (dette dokument)
* Spin database (dokument med systembeskrivelse og krav)
* Kontraktudkast
* Yderligere dokumentation på [www.spin2000.net](http://www.spin2000.net) under rubrikken ’Udbudsdokumenter’ i sektionen NPG Documents

Nordisk Kjemikaliegruppe (NKG) agerer som bevillingshaver og arbejdsgruppen Nordisk Produktregister Gruppe (NPG) vil være styringsgruppe for projektet. Det vedlagte kontraktudkast vil danne grundlag for eventuelle forhandlinger om en færdig kontrakt mellem NPG v/Kemikalieinspektionen, Box 2, 172 13 Sundbyberg, Sverige som projektleder og leverandøren, hvor leverandørens specifikation af den leverede ydelse indsættes som bilag.

## Flere tilbud

Tilbudsgiver kan afgive ét eller flere tilbud.

Hvis der afgives flere tilbud, skal de enkelte tilbud være klart adskilte og hver især følge dispositionen beskrevet i dette dokument. Hvis et tilbud kun er en mindre modifikation af et andet tilbud, kan det accepteres, at tilbuddet består af dels en henvisning til det andet tilbud, dels en tydelig angivelse af samtlige afvigelser.

Hvert enkelt af de modtagne tilbud vil blive behandlet og vurderet selvstændigt.

NKG skal opfordre tilbudsgiver til at afgive flere tilbud. NPG skal i denne forbindelse fremhæve, at tilbuds­giver er berettiget til at foreslå ændringer til eller tage forbehold over for NPG's oplæg. NPG ser helst, at ændringer/forbehold begrundes.

## Levering af tilbud

For at komme i betragtning skal tilbud foreligge **senest d. 13.05.2014 kl 14:00** hos

Kemikalieinspektionen,

Att: Carl-Henrik Eriksson

Box 2,

172 13 Sundbyberg,

Sverige

E-mail: Carl-Henrik.Eriksson@kemi.se

Tilbud ønskes mærket "SPIN omlægning" og fremsendt i fire papireksemplarer og via e-mail og/eller Cd/Usb-nøgle, dog kun én e-mail og/eller Cd/Usb-nøgle med tilbudsdokument(er). Det ene eksemplar skal være mærket “Original” og være forsynet med originalunderskrift(er).

Tilbud skal være bindende for tilbudsgiverne i mindst 180 dage efter den anførte tidsfrist for modtagelse af tilbud.

## Forbehold

Det i udbudsmaterialet indeholdte oplæg til systemkrav anses for accepteret af tilbudsgiver, medmindre der tages eks­plicit forbehold. Forbehold skal dels angives i et særskilt afsnit, jf. nedenfor, dels specificeres i den sammen­hæng, hvor forbeholdet tages.

Når der måtte tages forbehold, skal der anføres den anden konkrete formulering, som tilbudsgiver vil indgå på.

Når der måtte tages forbehold, skal tilbudsgiver anføre de økonomiske konsekvenser ved forbeholdet af hensyn til sammenlignelighed mellem de indkomne tilbud.

Hvis udbudsmaterialet skulle forekomme uklart på visse punkter, skal tilbudsgiver afklare dette gennem spørgsmål. Hvis tilbudsgiver fortsat er af den opfattelse, at udbudsmaterialet er uklart på visse punkter, skal tilbudsgiver i tilbuddet specificere, hvilke forudsætninger der regnes med.

## Tilbuddets udformning

Tilbuddet skal indeholde:

1. Resumé
2. Forbehold
3. Evt. underleverandører
4. Hovedtidsplan
5. Svar på kravspecifikation
6. Specifikation af maskinel med priser
7. Specifikation af systemprogrammel med priser
8. Specifikation af brugerprogrammel med priser
9. Udbygningsmuligheder
10. Evt. øvrige ydelser
11. Leverandørens projektorganisation
12. Licensbetingelser vedrørende standardprogrammel

## Tildelingskriterier

Tildeling af ordren vil ikke ske udelukkende ud fra den laveste pris, men på grundlag af det økonomisk mest fordelagtige tilbud. NKG vil lægge nedennævnte kriterier til grund. Kriterierne er ikke opstillet i prioritetsorden.

1. *Pris*
2. *Funktionsmæssig værdi*
3. *Standarder*
4. *Sikkerhed*
5. *Udvidelsesmuligheder*
6. *Miljøforhold*
7. *Kvalitet*
8. *Kundeservice og teknisk bistand*
9. *Leveringssikkerhed*
10. *Kontraktvilkår.*